Iste`molchilarga yil boshidan buyon 115,9 mlrd so`m keshbek to`lab berildi

Iste`molchilarga yil boshidan to`langan keshbek 115,9 mlrd so`mga etdi. Bu haqda Davlat soliq qo`mitasi xabar qilmoqda. 
Ma`lum qilinishicha, aprel oyida iste`molchilar tomonidan 61,4 mlrd so`m keshbek yig`ilgani va shundan 38,6 mlrd so`mi to`lab berilgan edi.
Bugun aprel oyi uchun iste`molchilarga yana 3,7 mlrd so`m keshbek to`lab berildi va mazkur oy uchun to`langan keshbek 42,3 mlrd so`mga etdi.
Shuningdek bugun:
-Yanvar oyi uchun194,4 mln so`m;
-Fevral oyi uchun 234,1 mln so`m;
-Mart oyi uchun 588,4  mln so`m keshbek to`landi.
Yil boshidan to`langan jami summa 115,9 mlrd so`mga etdi
Tadbirkorlik subektlari tomonidan:  
-soliq hisobotlari topshirilishi;  
-hisobotlardagi kamchiliklar tuzatilishi;
-soliq qarzdorligi kamaytirilishi  
inobatga olinib qolgan keshbek summalari avtomatik tarzda to`lab boriladi.